Държавен вестник, бр. 55, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  55
Тип обосновка на 
изключенията 
Разпо­
редби на 
Закона за 
водите
Приложение
• Изграждане на обекти от националната обществена инфраструк­
тура – дейности, свързани с изменение на хидроморфологичните 
характеристики на водни тела/водни обекти.
• Енергетика – например изграждане или водоснабдяване на 
определени с акт на МС национално значими енергийни обекти.
Във всички случаи при прилагане на изключения от този вид очак­
ваните изменения в резултат от изпълнението им или очакваното 
влошаване на състоянието на водите са изрично описани и обос­
новани в ПУРБ, като в обосновката е доказано, че тези промени 
във водните тела се балансират от ползи, които не могат да се 
постигнат чрез алтернативи, които биха били по-добър вариант за 
околната среда и които са технически осъществими (не попадат в 
обхвата на изключение по технически причини и на изключение за 
прекомерни разходи).
(2) Обосновката на едно изключение може да 
бъде комбинация от няколко типа (техническа, 
екологична, т.н.), които са приложими за съот­
ветния вид изключение. 
Чл. 7. (1) При прилагане на изключения във 
всички случаи се спазва чл. 156ж ЗВ и на базата 
на оценка, извършена за дадено водно тяло, не 
може да се обосновава изключение за съседно 
водно тяло. 
(2) Изключение за определено водно тяло 
може да се обоснове и когато причините за 
влошаване на състоянието на водното тяло и 
обосноваването на изключение са в резултат от 
постъпваща вода от друго водно тяло (например 
значимото водовземане или значимото замърся­
ване са в разположено нагоре по течението на 
реката водно тяло и заедно с натиска във вод­
ното тяло, за което се обосновава изключение, 
влошава състоянието му).
(3) В процеса на обосноваване на конкретните 
изключения се вземат предвид общите изисква­
ния по чл. 8 – 19.
Чл. 8. (1) Обосноваване на изключение може 
да се извърши в различен мащаб, в т.ч. на ниво: 
водно тяло, група водни тела, подбасейн (поре­
чие), трансгранично ниво, басейн.
(2) Обосноваване на изключение се извършва 
за всяко водно тяло, за което не може да бъде 
постигнато добро състояние до 2015 г., като се 
посочват и аргументират:
1. причината за непостигане на добро състо­
яние (засегнатите елементи за качество);
2. наличието на обстоятелства и изпълне­
нието на условия, които дават основание да се 
предложи и обоснове изключение;
3. алтернативните цели, свързани със засег­
натите елементи на качество.
(3) Когато наличната информация е обобщена 
и достъпна само на друго ниво, различно от вод­
но тяло, анализът е възможно да се проведе в 
различни мащаби – трансграничен, национален, 
басейнов, подбасейнов (поречие на река) или за 
определен тип водни тела. 
(4) Във всички случаи по ал. 3 се показва, че 
информацията е относима към всяко конкретно 
водно тяло, за което се обосновава изключение. 
Чл. 9. (1) При обосноваване на изключение 
с аргумент поради техническа неосъществимост 
се показва, че: 
1. не съществуват възможни мерки (т.е. на­
лични техники) за постигане на добро състояние;
2. ако съществуват възможни мерки, времето 
за изпълнение на тези мерки изисква по-дълъг 
срок за постигане на добро състояние; 
3. не е установена причината за непостига­
нето на добро състояние (неизвестен вид и/или 
източник на натиск).
(2) При прилагане на изключение с аргумент 
„не съществуват възможни мерки“: 
1. се оценява състоянието на водното тяло след 
прилагане на основните и допълнителните мерки 
(идентифицирани чрез подхода за ефективност 
на разходите или най-малкото класифицирани 
по приоритети) и
2. ако оценката по т. 1 показва, че тези мерки 
няма да доведат до постигане на добро състо­
яние в периода на действие на разработвания 
ПУРБ, тогава се обосновава, че няма налични 
техники (например при наличие на замърсяване 
няма технология за отстраняване на оставащото 
значително превишаване на концентрацията на 
замърсителя, който е причина да не се постига 
доброто състояние).
(3) При обосноваване на изключение с аргу­
мент „по-дълго време за изпълнение на мерките“ 
се обосновава, че:
1. наличният технически капацитет за из­
пълнение на възможните мерки е недостатъчен 
(например – при изграждане на канализационна 
мрежа е налице ограничен капацитет в държа­
вата за извършване на целия обем дейности в 
допустимите срокове);
2. има голяма несигурност по отношение 
ефективността на възможните мерки и не може 
да се прецени дали е възможно постигане на 
добро състояние в срока на ПУРБ;
3. за изпълнението на възможните мерки 
е необходим по-дълъг технологичен срок; тук 
трябва да се събере и представи информация за 
продължителността на дейностите в зависимост 
от вида на мерките и времето, необходимо за: